Ég er alki...

..og er með það á hreinu að timburmenn og/eða fyllerí fer ekki vel saman við barnauppeldi. Því má segja að ég hafi verið töluvert heppin með að byrja ekki að drekka eins og svín, fyrr en mín börn voru orðin stálpuð. Nú er ég edrú og ég veit jafn vel og ég hef alltaf vitað að börn og brennivín fara ekki saman. Eins rökrétt og það nú er, að maður er ekki að sinna börnum undir áhrifum, né bakfullur með iðnaðarmenn í höfðinu, þá virðist þessi stórisannleikur alls ekki garga á fólk í einfaldleika sínum.

Í gegnum árin, hef ég komist í tæri við foreldra sem sjá nákvæmlega ekkert athugavert við að drekka sig fulla innan um börnin sín (ég tek fram að ég er að tala um fyllerí, ekki hófdrykkju, bara svo það brjótist ekki út áköf fagnaðarlæti hér á síðunni minni) hvað þá heldur að sinna þeim titrandi og skjálfandi úr timburmönnum. Svo rammt getur kveðið að þessari blindu hjá fólki, að allar ábendingar um þennan "selföglighet" eru illa þegnar. Vægast sagt.

Svo opnast augu frægra manna fyrir þessari staðreynd og það vekur svo mikla athygli að það kemst í blöðin. Braddinn fattaði sum sé að það er ekki gott fyrir börnin hans að hann sé timbraður að hugsa um þau. Vá, þvílík uppgötvun, þvílíkar fréttir.

En það er ágætt að þetta vekur athygli. Það þýðir ekkert fyrir einhverja nóboddía eins og mig og fleiri að benda á svona hluti.

Ónei,

Braddi og Angie geta komið boðskapnum til skila.

Og það er fínt.

Allir út að leika, bláedrú með börnin.

Úje...

Fyrri ummæli:
Merkilegur andskoti hvað þarf oft fræga fólkið til að segja hvað sé rétt og rangt, við þessi venjulegu höfum alltaf vita að barnauppeldi og timburmenn fara ekki saman. Ekki heldur drykkja og börn. Þetta er eins og þegar nýfræga fólkið er spurt "og hvað er nú það merkilegasta sem komið hefur fyrir þig" svar: þegar barnið mitt fæddist. Váááá er það ekki bara jafn merkilegt fyrir alla, fræga fólkinu finnst það eitthvað svo nálgast alúgann og koma niður á okkar plan ef það dásamar börn og barneignir. SOrry missti mig aðeins

allir út að leika bláedrú með börnin.... ég er í kasti

mail mín kæra

Ummæli:
Af hverju var manni ekki sagt þetta fyrr?? Deeem....

Verkefni: Uppbyggilegir eiginleikar
Merking: Ummælin hafa ekki uppbyggileg einkenni